b'\n_START_ARTICLE_\nYGT\n_START_SECTION_\nZa\xc4\x8detek\n_START_PARAGRAPH_\nZa\xc4\x8detki skupine segajo v \xc4\x8dase, ko sta se Kocijan\xc4\x8di\xc4\x8d in Ko\xc5\xa1ir zdru\xc5\xbeila v bendu, v katerem sta igrala predvsem priredbe. Ukvarjala sta se tudi z did\xc5\xbeejanjem in produkcijo elektronske glasbe. Ustanovila sta kolektiv Don\'t Make New People, ki je organiziral klubske dogodke. Za svoj prvi nastop pod imenom Your Gay Thoughts \xe2\x80\x93 to je bilo leta 2011 \xe2\x80\x93 sta k sodelovanju povabila oblikovalko, ilustratorko in vid\xc5\xbeejko Mino Fino, poznanstvo z Michaelom Thomasom Tarenom pa je pripeljalo do tega, da je zanje za\xc4\x8del pisati besedila. Pozneje se je pridru\xc5\xbeil \xc5\xa1e glasbenik in slikar Luka Ur\xc5\xa1i\xc4\x8d._NEWLINE_Leta 2013 je njihov komad \xc2\xbbWestside\xc2\xab\xc2\xa0iz\xc5\xa1el na kompilaciji btf x rx\xe2\x80\x8b:\xe2\x80\x8btx, ki je nastala kot sodelovanje med Beat the Future, oddajo na Radiu 808 in klubom v Zagrebu, in ljubljansko zalo\xc5\xbebo rx:tx. Leta 2014 so nastopili na Klubskem maratonu Radia \xc5\xa0tudent in festivalu elektronske glasbe Stiropor, ki ga je organiziral Bikofe. V okviru slednjega je iz\xc5\xa1la kompilacija Stiropor vol. 1, na katero je bila vklju\xc4\x8dena tudi njihova pesem \xc2\xbbWhiteink\xc2\xab._NEWLINE_Kot predskupina so nastopili na koncertih Junior Boys (Kino \xc5\xa0i\xc5\xa1ka), Oneohtrix Point Never (2012, Klub K4) in Kate Boy (2013, Kino \xc5\xa0i\xc5\xa1ka). Igrali so tudi na kar nekaj festivalih v tujini: Terraneo v \xc5\xa0ibeniku (poleti 2013), zagreb\xc5\xa1ki INmusic, MAD in Belgrade (dobrodelni koncert v pomo\xc4\x8d \xc5\xbertvam poplav v Srbiji), Waves Vienna (2014). Poleti 2013 so imeli "\xc5\xa1pil" tudi v Rotterdamu.\n_START_SECTION_\nThe Watercolors\n_START_PARAGRAPH_\n18. septembra 2015 je digitalni razli\xc4\x8dici iz\xc5\xa1el njihov debitantski glasbeni album The Watercolors, ki so ga isti dan tudi premierno predstavili v Kinu \xc5\xa0i\xc5\xa1ka. Zanj so kot prva skupina prejeli prispevek upravljavca Kina \xc5\xa0i\xc5\xa1ka, ki ga je ta za\xc4\x8del pobirati kot \xc2\xbbkulturni evro\xc2\xab\xc2\xa0od prejemnikov brezpla\xc4\x8dnih vstopnic. Kot zmagovalci projekta Kulturni evro za leto 2014 so s Prostorom urbane kulture Kino \xc5\xa0i\xc5\xa1ka podpisali zavezujo\xc4\x8do pogodbo, da bodo sredstva porabili za snemanje albuma. Predstavitvi albuma v Ljubljani je sledila manj\xc5\xa1a evropska turneja (M\xc3\xbcnchen, Hamburg \xe2\x80\x93 Reeperbahn Festival, \xc5\xa0kofja Loka, Zagreb, Praga, Beograd, Izola, Budimpe\xc5\xa1ta)._NEWLINE_V za\xc4\x8detku leta 2016 so The Watercolors izdali tudi v kompaktni in vinilni obliki, 5. februarja pa so nastopili na festivalu MENT. Nekaj dni kasneje je iz\xc5\xa1el tudi videospot za pesem \xc2\xbbSpitting Image\xc2\xab. Maja je iz\xc5\xa1el prvenec hip hop skupine Matter, na katerem je tudi pesem "1000 kristalov", pri kateri so gostovali Your Gay Thoughts._NEWLINE_Maja 2016 so izdali kraj\xc5\xa1i EP z naslovom Exotic Moods.\n_START_SECTION_\nSinking Ship in sprememba imena\n_START_PARAGRAPH_\nJeseni 2018 je skupina naznanila, da bo po ve\xc4\x8d kot 3 letih premora izdala nov album z naslovom Sinking Ship. Januarja 2019 se je skupina preimenovala v YGT.'